ועדת החינוך, התרבות והספורט, כנסת 20, פרוטוקול מספר 125, 2016-01-13 09:30

מירב בן ארי: בוקר טוב.

מירב בן ארי: אני חברת הכנסת מירב בן ארי, אני אחליף את חבר הכנסת יעקב מרגי, יושב ראש ועדת החינוך, התרבות והספורט.

מירב בן ארי: היום ה-13 בינואר 2016, ג' בשבט תשע"ו.

מירב בן ארי: ועדת החינוך דנה בהצעה לסדר היום בנושא: קמפיין עידוד ההימורים של מפעל הפיס של חברי הכנסת: רועי פולקמן וחברת הכנסת מרב מיכאלי.

מירב בן ארי: מי שמעוניין לדבר וטרם נרשם יכול להירשם אצל מנהלת הוועדה יהודית.

מירב בן ארי: כמו שמתנהלים תמיד בוועדת החינוך אנחנו נתחיל עם חברי הכנסת המציעים, בבקשה חברת הכנסת מרב מיכאלי.

מירב בן ארי: חבר הכנסת רועי פולקמן, אני יודעת שהוא ג'נטלמן והוא חברי לסייעה.

מרב מיכאלי: אין פה מקום לג'נטלמניות.

מירב בן ארי: אני מכירה את הנפשות הפועלות.

מירב בן ארי: בבקשה חבר הכנסת פולקמן.

רועי פולקמן: תודה על קיום הדיון היום.

רועי פולקמן: אני שמח על השותפות בעניין של מרב וגם של מירב.

רועי פולקמן: בימים האחרונים ראיתי נתונים שהקמפיין המאוד אפקטיבי של מפעל הפיס זכה להיות אחד הקמפיינים המובילים לשנת 2015, כך ראיתי בדירוג שלא אחת מחברות דירוג הקמפיינים, או איך זה נקרא - -

מירב בן ארי: זה פרס?

רועי פולקמן: דורג כאחד הקמפיינים המובלים לשנת 2015.

רועי פולקמן: אין ספק שמדובר בקמפיין מוצלח שיווקית.

רועי פולקמן: יחד עם זאת אני אגיד שהוא, כמו שתמיד קמפיינים האלה מעוררים הרבה סימני שאלה.

רועי פולקמן: הפעם במיוחד אני חייב לומר שהיה לי קושי עם הקמפיין של מפעל הפיס.

רועי פולקמן: תמיד יש לי קושי עם הקמפיינים האלה, אבל הפעם במיוחד, בין השאר בגלל אותו פרק בקמפיין שדיבר על להמר, אבל באחריות.

רועי פולקמן: בעיניי יש משהו, אני אגיד את זה בנימה עדינה, קצת מתחסד בקריאה להגיד: 'תראו חברים, אנחנו קוראים לכם להמר.

רועי פולקמן: אנחנו בעצם לא עשינו את המהלכים הנדרשים'.

רועי פולקמן: אני תכף אגיד מה הם עשו כדי למנוע שההימורים לא יעשו באחריות.

רועי פולקמן: אם כבר מדינת ישראל החליטה שצריכים להיות הימורים חוקיים במדינת ישראל, אני לא מערער על הקביעה הזאת.

רועי פולקמן: יש דיון שצריך לקיים אותו ואני מבין שעומדים לקיים אותו בעניין מה היקף ההימורים החוקיים הרצוי בישראל ומה היחס בין הימורים חוקיים לבלתי חוקיים.

רועי פולקמן: הטענה הזאת מוכרת לי, אני מכיר אותה.

רועי פולקמן: יחד עם זאת התופעה שמדאיגה אותנו, בחלק ממנה אני לא אתעסק, מתעסקים בזה כאן אחרים, שהוא ההימורים של בני נוער.

רועי פולקמן: לכאורה אין כאן סוגיה.

רועי פולקמן: כבר היום זה אסור על פי חוק והבעיה כאן היא אכיפה.

רועי פולקמן: עוד פעם, הקמפיין בוודאי לא מקל על העניין, אבל לצורך העניין כאן ברור איפה הדברים עומדים.

רועי פולקמן: אני כן אדבר רגע על המבוגרים ועל סוגיית האחריות ועל הקריאה בקמפיין.

רועי פולקמן: שנים מדברים על העניין הזה של ניצול יתר של הימורים ושל כניסה לחובות ועל התופעה הזאת שבא אדם לוקח את קצבת הילדים שלו בבנק הדואר, עובר את הכביש ומהמר ושורף את כל הקצבה החודשית שלו.

רועי פולקמן: תופעת ההתמכרות הזאת היא ידועה והיא יודעה במפעל הפיס, לא רק במפעל הפיס, גם ב"טוטו".

רועי פולקמן: אבל ש-30% מהכנסות מפעל הפיס מגיעות מאותם הימורים שהם הממכרים וגם שהם בלתי מזוהים במכונות המזל ובכרטיסי הגירוד.

רועי פולקמן: בלי להרחיב יותר מדי על הדבר הזה, אני לא חושב שזה לגיטימי שמפעל הפיס יצא בקמפיין בקריאה לאחריות לפני שהוא עושה את הצעדים המינימליים הנדרשים כדי לוודא שאכן יש את הכלים למנוע את ההימורים האלה ואת הניצול לרע.

רועי פולקמן: הדברים הם ידועים, הם מונחים.

רועי פולקמן: עמיתתי, מרב מיכאלי, תוסיף את הזווית שהיא רואה את הדברים.

רועי פולקמן: אני אומר, מבחינתי שני דברים מידיים צריכים להיות מבוצעים.

רועי פולקמן: אחת, לא יכול להיות שיהיה הימור חוקי במדינת ישראל בלי כרטיס שחקן.

רועי פולקמן: טענו בפניי שאלו הגבלות משפטיות וענייניות.

רועי פולקמן: אין סיבה, הזיהוי הזה של 4 ספרות קיים ברוב ההימורים של מפעל הפיס, צריך להחיל את זה על הטוטו, על מכונות המזל ועל כרטיסי הגירוד.

רועי פולקמן: אחת.

רועי פולקמן: שתיים, יש עם זה סוגית ה-limit, אני כמובן אשמח שתהייה פה אמירה ברורה גם של מפעל הפיס שהוא תומך בעניין הזה, לפחות כך אמר לי היושב ראש.

רועי פולקמן: אני אשמח לשמוע גם לפרוטוקול שמפעל הפיס תומך ויסייע במהרה לקדם את המהלך הזה שיהיה limit.

רועי פולקמן: אדם יקנה כרטיס שחקן ולא בעת ההתמכרות, בעת שהוא יושב מול מכונת המזל או בכרטיס הגירוד ידע לומר 'אני יכול להוציא 200 או 300 שקל על הימורים, זה מה שיהיה.

רועי פולקמן: מצד אחד לא פטרנליזם של כמה, אתה תקבע, אבל זה לא יעשה בלהט הרגע ויופסקו ההימורים האלה בלי זיהוי ובלי limit.

רועי פולקמן: נראה לי שזה דבר בסיסי, נראה לי שלא צריכה להיות פה מחלוקת.

רועי פולקמן: אני אשמח שתהייה פה אמירה ברורה של מפעל הפיס שהוא תומך בזה.

רועי פולקמן: על השאלות הגדולות הנוספות צריך לדון בהם, על גודל ההיקף ההימורים וכדומה.

רועי פולקמן: זה לפחות הדבר הבסיסי שהייתי שמח שנצא איתו, הכרזה ברורה.

רועי פולקמן: אני בטוח שזה המינימום ואני בטוח שלחברת הכנסת מיכאלי יש דרישות והצעות וחשיבה נוספת.

רועי פולקמן: בעיניי ה- limit וכרטיס השחקן מידית בשנת 2016 זו דרישת המינימום.

רועי פולקמן: תודה רבה.

מירב בן ארי: תודה רבה חבר הכנסת פולקמן.

מירב בן ארי: בבקשה חברת הכנסת מרב מיכאלי.

מרב מיכאלי: תודה רבה גברתי.

מרב מיכאלי: קודם כל אני אתנצל שאני אצטרך לצאת ב-חמש דקות לעשר כי יש בוועדת כספים דיון על כספים ניצולות וניצולי שואה נזקקים, אנחנו מטפלות בזה לאורך שנים.

מרב מיכאלי: אני אצטרך ללכת ואני מתנצלת על זה מראש.

מרב מיכאלי: קודם כל לחזק את ידיו של חבר הכנסת פולקמן שבאמת יזם את ההצעה הזאת לסדר ובזכותו אנחנו מדברות ומדברים כאן היום.

מרב מיכאלי: אני רוצה להתחיל מהסוף ולומר שעוד מעט יבואו נציגי מפעל הפיס ונציגות מפעל הפיס ויגידו כמה דברים טובים ונהדרים עושה מפעל הפיס: בונה כיתות לימוד ובונה מרכזים קהילתיים וממן כל מיני פעילויות טובות ונפלאות, תורם לתרבות ותורם לחינוך ותורם ותורם ותורם.

מרב מיכאלי: השאלה על חשבון ועל חשבון מה ובאיזה אופן.

מרב מיכאלי: הכסף הזה מגיע מהתמכרויות להימורים.

מרב מיכאלי: אנחנו לא מדברות על הגרלה של פעם בשבוע – בכיף מה שנקרא.

מרב מיכאלי: מה שהיה נקרא הדבר התמים הזה של כאילו ממלאות "לוטו" פעם בשבוע, "טוטו" למעשה, הגרלה, ממש נחמד מאוד.

מרב מיכאלי: אנחנו מדברים ומדברות על תעשייה שמכניסה מיליארדים, שמביאה להתמכרות של ציבור, אמת שחלקו הגדול זה דווקא הציבור היותר מוחלש והיותר מוחלשת במדינת ישראל.

מרב מיכאלי: אנחנו מכירות את התופעה הזאת של לוקחות ולוקחים את הכסף של ביטוח לאומי מהדואר וחוצים את הכביש למקומות שבהם אפשר לשבת לאורך שעות ופשוט לגמור את כל הכסף.

מרב מיכאלי: אם אמר חברי חבר הכנסת פולקמן שהמינימום זה הזיהוי, בעיניי המינימום אגב, קודם כל ביטול מכונות ההימורים האלקטרוניות של מפעל הפיס.

מרב מיכאלי: אלה מכונות שאומנם אחראיות לרבע מהרווח של מפעל הפיס, אני לגמרי מבינה את הכאב בכיס, אבל מצד שני הן הדבר הכי ממכר, הן הדבר הכי קשה לשליטה ולהגבלה, הן הדבר שהכי קל לבלבל אותו עם מכונות לא חוקיות, עם הימורים לא חוקיים.

מרב מיכאלי: בדרך כלל, מהנתונים שקיבלנו ממשטרת ישראל, המפעילים הזכיינים של מכונות החוקיות והזכיינים של המוכנות הלא חוקיות יש חפיפה של עד 80% ביניהם.

מרב מיכאלי: זה דבר פסיכי לגמרי.

מרב מיכאלי: בגדול המכונות הן אותן מכונות בשונה למשל ממה שרואים ב"טוטו", שלפחות אתה בוחר איזו קבוצה, פה זה הכול, זה דימויים, זה מרצד, זה מהיר, הסיפוקים המידיים הם בשמיים, האדרנלין הוא בשמיים וככה ההתמכרות חזקה פי כמה וכמה, וגם אובדן הכסף פי כמה וכמה.

מרב מיכאלי: כשאנחנו מדברים על המצב בעצם אנחנו מדברות על מיסוי.

מרב מיכאלי: המדינה בונה כיתות לימוד או מרכזים קהילתיים ומה שלא יהיה הכסף הוא איזה סוג של מיסוי עקיף, אבל הכי לא פרוגרסיבי שיש.

מרב מיכאלי: זאת אומרת, הכי הפוך, הכי לקחת ממי שלא יכולות ולא יכולים להרשות לעצם את הדבר הזה וכאילו להציג את זה שזה לטובה.

מרב מיכאלי: עכשיו, בטח שבניית כיתות לימוד זה דבר טוב, אבל לא יכול להיות שהכסף יבוא מהתמכרות להימורים.

מרב מיכאלי: אנחנו חייבות וחייבים, רועי, דיברת בצדק על הגבלה ואמרת מה יהיה סדר גודל ההימורים החוקיים ומה יהיה סדר הגודל של הימורים לא חוקיים – הימורים לא חוקיים הם לא חוקיים!

מרב מיכאלי: נקודה וצריך לאכוף את החוק נגדם ולא צריך בכלל לקיים את הדיון הזה.

רועי פולקמן: על זה אין ויכוח.

מרב מיכאלי: הבעיה לצערי שגם מפעל הפיס, זה שוב לפי מחקר שהזמנתי וקיבלתי מהממ"מ.

מרב מיכאלי: , לא עומד בתנאי הרישיון שלו.

מרב מיכאלי: הוא מחויב להחזר של 90% מכספי ההימורים – הוא לא עומד בהחזר הזה.

מרב מיכאלי: הוא לא עומד בעוד כל מיני כללים שתנאי הרישיון שלו מחייבים.

מרב מיכאלי: זאת אומרת, - - -

קריאה: החזר ממה?

מרב מיכאלי: החזר זכיה.

מרב מיכאלי: זאת אומרת, את מהמרת וכמה תקבלי חזרה בממוצע, לא את אישית ספציפית כמובן.

מרב מיכאלי: 70% על 90% וזה מגיע לסביבות ה-50%.

מירב בן ארי: לפי המחקר של הממ"מ?

מרב מיכאלי: של הממ"מ הוא מפורסם, הוא נגיש.

מרב מיכאלי: קיבלנו אותו לפני חצי שנה או סדר גודל כזה.

מרב מיכאלי: אפשר למצוא אותו באתר הממ"מ מחקר מאוד מרתק שבו אפשר, אגב, אני רואה שנמצא פה נציג המשטרה, אני אשמח שהמשטרה תגיד את דברה בעניין הזה כי דברה חשוב וחמור ולצערי לא נשמע מספיק.

מירב בן ארי: אדוני, אתה נציג המשרד לביטחון פנים.

טל ברוורמן: אני נציג המשטרה לצורך לחקירות.

מרב מיכאלי: צריך להגיד שלפי המחקר גם משרד האוצר, לא עמד במחויבותו ולפני שנתן את הרישיונות האלה לא נועץ במשטרה לפני, מה שהייתה חובה לעשות ולא עשה למרבה הצער.

מרב מיכאלי: אני רוצה להגיד גברתי לפרוטוקול, המכונות, יש את הדיון הגדול בהימורים של מפעל הפיס, מפעל הפיס פועל מתוקף החרגה ב"חוק העונשין".

מרב מיכאלי: צריך לעשות כוכבית ולהגיד שאין חוק למפעל הפיס, כל הדבר המטורף הזה פועל מתוקף החרגה ב"חוק העונשין" ולא מתוקף איזה חוק שסדיר בכלל את הפעילות שלו.

מרב מיכאלי: המכונות הן עוד החרגה על החרגה.

מרב מיכאלי: זאת אומרת, הן כאילו סעיף בפני עצמו.

מרב מיכאלי: כל מה שצריך לעשות כדי לפעול במכונות האלה שפגיעתן כל כך רעה, זה לבטל את הרישיון הספציפי הזה.

מרב מיכאלי: זה לא מסובך אפילו מבחינת ההתנהלות החוקית.

מרב מיכאלי: הצעת החוק שלנו בעניין הזה תלויה ועומדת בוועדת השרים.

מרב מיכאלי: היא נפלה בוועדת שרים והשר דרעי הגיש עליה ערר, כך שהיא תלויה ועומדת בדיון בערער.

מרב מיכאלי: אני רוצה להגיד שוב, אני מבינה את אובדן ההכנסות שיהיה כאן, אבל אובדן ההכנסות הזה הוא הצלת חיים.

מרב מיכאלי: אשכרה הצלת חיים של משפחות שלמות.

מרב מיכאלי: אנחנו מדברות על סדר גדול של כמעט 600 מיליון שקל מהכסף שלהן ושלהם שממן את הכיתות האלה וזה דבר שלא יכול להיות.

מירב בן ארי: תודה רבה חברת הכנסת מיכאלי.

מירב בן ארי: חבר הכנסת עבדאללה אבו מערוף, ההתייחסות שלך.

עבדאללה אבו מערוף: בוקר טוב.

עבדאללה אבו מערוף: אני הצטרפתי לדיון, ביקשתי להצטרף.

עבדאללה אבו מערוף: הדיון הזה חשוב מאוד.

עבדאללה אבו מערוף: אני מצטרף לדברים של חבריי - - -

מירב בן ארי: הדברים החשובים.

עבדאללה אבו מערוף: חשובים מאוד.

עבדאללה אבו מערוף: אני מסתכל על זה מההיבט החברתי של הסוציו-אקונומי הקשה מאוד.

עבדאללה אבו מערוף: משפחות נהרסות לחלוטין.

עבדאללה אבו מערוף: הדבר וידוע ומדברים עליו הרבה זמן, אבל לצערי הרב אין צעדים שננקטו עד עכשיו שמגבילים את כל הפרסום ואת כל הקמפיין שישנו.

עבדאללה אבו מערוף: אני לא אדבר מבחינה מקצועית על הקמפיין שזכה, מה שאמר חבר הכנסת רועי בדירוג 1.

עבדאללה אבו מערוף: זה הזוי, זה הזוי! כמובן אני אדבר בגלוי: 'אריאלה תגיע אלי, תגיע אליך, תגיע אליך'.

עבדאללה אבו מערוף: - - -

מירב בן ארי: "אריאלה" זו לא הבעיה.

עבדאללה אבו מערוף: אני מבין שהיא לא הבעיה אלא עצם הפרסום הזה.

עבדאללה אבו מערוף: אני יודע שמי שרוצה להמר יהמר בלי פרסום ובלי קמפיין, זה מובן.

עבדאללה אבו מערוף: אנחנו חייבים לנקוט בצעדים שיגבילו את כל הקמפיין ואת כל הפרסום, יגבילו את צורת ההימורים הזאת ויהיה זיהוי ותהייה הגבלה וכמה שיותר להציל משפחות שנהרסות.

עבדאללה אבו מערוף: זו התמכרות כמו כל דבר, אני מכיר את זה ופנו אלי הרבה אנשים ואפילו כדי לטפל בהם כרופא.

עבדאללה אבו מערוף: כמובן שזה לא אני.

עבדאללה אבו מערוף: פנו הרבה אנשים, משפחות וילדיהם וחבריהם שמכורים ולפעמים זה יותר גרוע מסמים.

עבדאללה אבו מערוף: לכן אנחנו חייבים כאחראים, כמדינה למצוא את הכלי שיגביל.

עבדאללה אבו מערוף: לפחות שנתרום את חלקנו הטוב והגדול בעניין הזה ונשמור עד כמה שאפשר על ערכי החברה שלנו שאנחנו אחראים עליה.

עבדאללה אבו מערוף: זה מה שצריך לעשות.

מירב בן ארי: אני רוצה לשאול, הצעת החוק שלכם עוסקת גם בהגבלת הפרסום?

מרב מיכאלי: לא.

מרב מיכאלי: הצעת החוק שלי מדברת על ביטול הרישוי למכונות.

מירב בן ארי: כן, אני יודעת.

מירב בן ארי: אני שאלתי לחדד לוועדה.

רועי פולקמן: לא, לא העיסוק בפרסום.

רועי פולקמן: בשתי ההצעות לא היה עיסוק בפרסום.

רועי פולקמן: הבעיה היא לא הפרסום כשלעצמנו למרות שגם בלי הפרסום יש סימני שאלה בעיקר כשהוא לבד.

רועי פולקמן: הטענה שלנו היא לא עצם הפרסום אלא שהוא בא בלי צעדים נוספים שאמורים לבוא יחד עם הפרסום.

מירב בן ארי: תודה רבה.

מירב בן ארי: אני רוצה לשמוע את ההתייחסות של מפעל הפיס.

מירב בן ארי: תגידי את שמך לפרוטוקול.

מירב ברנדפלד: מירב ברנפלד, אני מנהלת הרגולציה - - -

רועי פולקמן: יש פה גם נציגים של ה"טוטו"?

מירב ברנדפלד: מירב ברנפלד, מנהלת הרגולציה וגם האחראית על הפעילות של - - -

מירב בן ארי: את מצטרפת למעגל המירב עכשיו.

מירב בן ארי: זה מעגל מכובד.

מרב מיכאלי: אני לא מעידה על נחתומה.

מירב בן ארי: מעידה, אני מעידה עליך.

מירב בן ארי: את צודקת.

מירב בן ארי: נאמרו כאן דברים קשים.

מירב בן ארי: אני רשמתי לעצמי כך שאני יודעת מה נאמר כאן.

מירב בן ארי: אני רוצה את ההתייחסות שלך בבקשה.

מירב ברנדפלד: אני אתייחס באופן כללי לכמה נושאים.

מירב ברנדפלד: אני גם רשמתי את הנקודות שאתם העלאתם ואני אשמח לענות לנקודות.

מירב ברנדפלד: קודם כל חשוב לי לומר שמפעל הפיס פועל תחת היתר מאוד קפדני של משרד האוצר.

מירב ברנדפלד: משרד האוצר מפקח עלינו ומטיל עלינו קשת רחבה של מגבלות בכל תחומי הפעילות שלנו החל מניהול ההגרלות, איזה הגרלות ואילו משחקים אנחנו רשאים לבצע ואיך לבצע אותם.

מירב ברנדפלד: ממשיך בבקרות, סט של פיקוח, בקרה ודיווחים, ממשיך לעבודת הדירקטוריון ועוד זיהוי לקוח בחלקים שיש לנו זיהוי לקוח.

מירב ברנדפלד: חשוב לציין פה שיש מוצרים שהם כן עם זיהוי לקוח, נושא של הלבנת הון, אכיפה, וועדות בירורים ועוד מעגלים של פיקוח ובקרה.

מירב ברנדפלד: צריך לזכור שאנחנו עובדים לפי ההיתר ועומדים בתנאי ההיתר.

מירב ברנדפלד: אני אתייחס עכשיו לעניין תנאי ההיתר.

מירב ברנדפלד: אנחנו עומדים בכל תנאי ההיתר.

מירב ברנדפלד: בהקשר לעבודת המחקר של הממ"מ גם אני הייתי איתו בקשר וסייעתי לו הרבה במתן מידע.

מירב ברנדפלד: הוא מביא שם את הנתונים באיזו צורת חישוב, אבל הוא לא בא ואומר שאנחנו לא פועלים לפי ההיתר.

מירב ברנדפלד: אנחנו מחזירים בדיוק לפי ההיתר, וזה לא בדיוק ההיתר זו תכנית ההגרלה, את האחוזים שקבועים בה.

מירב ברנדפלד: אנחנו לא סוטים מזה.

מירב ברנדפלד: יש אפשרויות של הסתכלות לגבי חישוב, אבל ההחזר ניתן כפי שרשום בתכנית.

מירב ברנדפלד: חשוב לומר שאנחנו לא פועלים בשום היבט בניגוד להיתר.

מירב ברנדפלד: אנחנו גם מפעילים רשת של פיקוח ובקרה על רשת ההפצה שלנו, היא מאוד מאוד מהודקת.

מירב ברנדפלד: רק השנה עשינו כמעט 7,000 בקרות על כל הזכיינים, אנחנו מבקרים בכל נקודת מכירה לפחות פעם בשבוע, בקרות של לקוח סמוי לפחות פעמיים בשנה שבאמת בודקים עמידה בתנאי ההיתר ושהם פועלים לפי ההנחיות.

מירב ברנדפלד: מאוד חשוב להגיד, מי שלא עומד בתנאים אנחנו מזמנים אותו לוועדת בירורים.

מירב ברנדפלד: השנה היו לנו משהו כמו 43 וועדות בירורים.

מירב ברנדפלד: אנחנו השענו זכיינים – משהו כמו 12 זכיינים השענו אותם, זה סנקציה חריפה.

מירב ברנדפלד: גם שללנו זיכיון לזכיינים שלא פעלו והפרו תנאים של ההיתר.

מירב ברנדפלד: אנחנו באמת מקפידים שרשת ההפצה שלנו תעבוד בהתאם לכללים.

מרב מיכאלי: רק לפרוטוקול להגיד שהמסקנה של המחקר בממ"מ היא אחרי הנתונים שקיבלו ממפעל הפיס ובכל זאת האמירה שם היא מאוד מאוד חד-משמעית.

מירב ברנדפלד: כפי שאמרתי, זה לגבי החישוב ולא שאנחנו לא עומדים - -

מרב מיכאלי: היא שאתם לא עומדים.

מירב בן ארי: את יודעת, יש כאן מחקר שמעיד אחרת.

מירב בן ארי: אנחנו לא הגוף השיפוטי.

מירב בן ארי: אלה נתונים.

מירב בן ארי: אני רוצה להבין לרגע, כשאת אומרת שאתם עשיתם 7,000 ביקורות, מה צריך לקרות כדי שתעשו?

מירב בן ארי: אמרת שהיו 12 השעיות.

מירב ברנדפלד: הזכיין בעצם צריך לא לעמוד בתנאי ההיתר, למשל: עכשיו הושעו מספר זכיינים מכיוון שמצאנו שהם מכרו בהקפה ללקוח.

מירב ברנדפלד: אנחנו יודעים שמכירה בהקפה יש בה אלמנט של - - -

מירב בן ארי: כמו מכולת שנותנים לו - - -

מירב ברנדפלד: נכון, רק פה בתחום הזה זה קצת יותר בעייתי ולכן אנחנו אוכפים את הנושא של מכירה בהקפה.

מירב ברנדפלד: אנחנו לא רק אומרים 'אל תמכרו בהקפה'.

מירב ברנדפלד: אנחנו ממש אוכפים את זה.

מירב ברנדפלד: עכשיו היה לנו אירוע של זכיינים שמכרו בהקפה והשענו אותם, פשוט השענו אותם.

מירב ברנדפלד: צריך לזכור שזה באמת - - -

מירב בן ארי: כלומר, כשאת אומרת שהשעית אותו.

מירב בן ארי: סגרת את העסק.

מירב בן ארי: את יודעת, את יכולה להשעות אותו ואז יבוא הבן או - - -

מירב ברנדפלד: לא.

מירב ברנדפלד: לא.

מירב ברנדפלד: לא.

מירב בן ארי: זאת אומרת שהמקום סגור.

מירב ברנדפלד: נכון.

מירב ברנדפלד: אני גם אגיד דבר אחד קטן על זה.

מירב ברנדפלד: זכיין שעובד עם מפעל הפיס עובר הליך הכשרה, הוא גם עובר הליך אישור באמצעות משרד האוצר ורק אחרי שהוא עבר את המסלול הזה הוא יכול לקבל זיכיון ממפעל הפיס.

מירב ברנדפלד: זאת אומרת, זה לא איזה הליך אוטומטי, הוא לא יכול מחר לתת לבן שלו או לחבר שלו לעבוד.

מירב ברנדפלד: אנחנו מקפידים על זה בצורה אבסולוטית, באמת מאוד מאוד מקפידים.

מירב ברנדפלד: אם אנחנו מגלים איזה מקרה חריג הוא מיד נקרא אלינו לוועדת בירורים ואנחנו עורכים בירור ומבררים את זה.

מירב ברנדפלד: אם אנחנו מוצאים, כמו שאמרתי, מוצאים שהוא פעל בניגוד ל- - -

מירב בן ארי: אגב, היה לי אתמול דיון, אני הכולבויניק של היושבת ראש, הייתי יושבת ראש הוועדה למעמד האישה.

מירב בן ארי: אני מקבלת את זה בשמחה, אני, מאוד מעניין לי.

מירב בן ארי: אתמול היה לי דיון מעניין בוועדת הכלכלה, משהו אחר לחלוטין על קבלת היתר מורכב.

מירב בן ארי: לא משנה.

מירב בן ארי: משרד הכלכלה אמר לי שעד שהוא מטפל בבעיה לוקח לו 30 יום.

מירב בן ארי: אני רוצה לדעת, מהרגע שנעשתה ביקורת ואותו אדם מכר בהקפה, תוך כמה זמן?

מירב בן ארי: הזמניות פה במדינה שלנו היא קריטית.

מירב בן ארי: גיליתי את זה אתמול בוועדת - - -

מירב ברנדפלד: היות ואני יושבת גם בוועדת הערעורים אני יכולה לומר שזה כמעט מידי.

מירב ברנדפלד: זאת אומרת, מרגע שאנחנו מקבלים את התלונה אנחנו בודקים אותה ומזמנים אותו, אנחנו לא משתהים, ממש לא משתהים.

מירב בן ארי: זמן, שבוע העסק סגור?

מירב ברנדפלד: כן, לפעמים פחות, בערך בטווח כזה, זה עניין של ימים.

מירב ברנדפלד: כן.

מירב ברנדפלד: אם צריך איזו בדיקה נוספת או ברור - - -

מירב בן ארי: אתמול כשאמרו לי עניין של ימים זה היה 30 יום.

מירב ברנדפלד: אנחנו לא מתמהמהים.

מירב ברנדפלד: אני לא יכולה להגיד לך - -

רועי פולקמן: מה בעניין ביקורת מכירה לבני נוער, איך אתם בודקים את זה?

רועי פולקמן: הנתונים שאנחנו מכירים -- -

מירב בן ארי: יש לכם לקוח סמוי, נגיד קטין?

מירב ברנדפלד: לא, מכיוון שאני לא יכולה לשלוח קטינים כי אז אני בעצמי אעבור עבירה, אבל אני - - -

מירב בן ארי: אולי מישהו שנראה - - -

מירב ברנדפלד: אני רוצה לומר, אנחנו אוכפים את זה בכמה מעגלים.

מירב ברנדפלד: קודם כל יש חוק וזו עבירה פלילית וזה דבר שמוכר וידוע.

מירב ברנדפלד: מעבר לזה, אנחנו עושים מערכי הדרכה מאוד ממוקדים לזכיינים ואנחנו מבהירים להם ומשקפים להם את כל ההנחיות האלה הספציפיות.

מירב ברנדפלד: בנוסף, כל זכיין וגם משווק יודע שהיה וימצא שבתחנה שלו הייתה מכירה לקטין הוא פשוט לא יכול יותר לעבוד במפעל הפיס, הוא לא יוכל למכור, הוא יאבד את הפרנסה שלו.

רועי פולקמן: אני אשמח שאולי אחר כך המשטרה תיתן.

רועי פולקמן: השאלה שלי רק להבין, האם ההימורים הלא חוקיים האלה, אלה שהם מחוץ להיתר, האם אנחנו גם רואים אותם במסגרות החוקתיות ב"טוטו" וב"פיס" או שהכול זה בעולם הלא חוקי.

רועי פולקמן: זו השאלה שלא ברורה לי.

רועי פולקמן: אם הבעיה חמורה גם ב"טוטו" וב"פיס" אז יש לנו בעיה.

מרב מיכאלי: אני רציתי לשאול אם יש לכם נתונים על האפקטיביות של הקמפיינים מבחינת ההכנסות או מבחינת המחזורים או המכירות?

דפנה נעים שאול: שלום לכולם.

דפנה נעים שאול: אני דפנה, מנהלת השיווק והמכירות, נעים מאוד.

דפנה נעים שאול: אני בערך שנה וחצי במפעל הפיס, הגעתי מחברות שכל עולמן זה לבדוק כל היום מה זה עלות-תועלת.

דפנה נעים שאול: כאן אנחנו חיים ובודקים את עצמנו כל דקה.

דפנה נעים שאול: אכן כשאנחנו עושים קמפיין אנחנו בודקים באין סוף ערכים גם את מה שאנחנו רוצים לשדר מבחינת הערכים של אמינות, שקיפות וכדומה.

דפנה נעים שאול: כמובן גם מבחינת אפקטיביות הפרסום, מה כל שקל שאני שמה בסופו של דבר מניב.

דפנה נעים שאול: יש דברים שהם תדמיתיים, אני יכולה להגיד לכך שקמפיין אריאלה שהעלאתם פה הוא קמפיין שהערך המרכזי שלו הוא תדמית מפעל הפיס.

דפנה נעים שאול: בסופו של היום כשאתה אומר "אריאלה" זה מפעל הפיס.

דפנה נעים שאול: זה משייך בערכים מאוד מאוד חיובים את כל מה שמשתייך לזה ולכן אנחנו יודעים להגיד.

דפנה נעים שאול: כשאני הצטרפתי למפעל הפיס דבר ראשון אמרו לי: 'אה, "אריאלה" שתתקשר אלי'.

דפנה נעים שאול: זה בא בקונוטציה מאוד חיובית.

מירב בן ארי: כן, אבל התייחסה לזה חברת הכנסת מיכאלי.

מירב בן ארי: דווקא חברת הכנסת מיכאלי שמובילה, באמת מהיום שאני נכנסתי לכנסת היא מובילה, את הנושא, דווקא היא שמה את זה בצד ובצדק.

מירב בן ארי: הנושא של "אריאלה", אתה קונה מנוי ומתקשרים אליך.

מרב מיכאלי: שגר ושכח.

מירב בן ארי: זה לא הנושא.

מירב בן ארי: אני רואה שדווקא זה פחות.

מירב בן ארי: זה פחות, הבעיה שלנו היא הרבה יותר מורכבת.

מרב מיכאלי: אני אגיד אחרת.

מרב מיכאלי: אני אוסיף לדברי היושבת ראש ברשותך.

מרב מיכאלי: ברור שהקמפיין של "אריאלה" הוא טוב למפעל הפיס, לא בכדי מפעל הפיס מפרסם את "אריאלה" ולא מפרסם את מכונות ההימורים האלקטרוניות.

מרב מיכאלי: ברור שזה טוב לתדמית של מפעל הפיס, אבל זאת בדיוק הבעיה – מה מסתתר מתחת.

דפנה נעים שאול: באמת, אנחנו אימא לילדים, כולנו באותה מטרה.

דפנה נעים שאול: אנחנו באג'נדה שאומרת - - -

מרב מיכאלי: הלוואי וזה היה מבטיח משהו.

דפנה נעים שאול: אנחנו שם.

דפנה נעים שאול: האסטרטגיה שלנו אומרת - - -

מירב בן ארי: במקרה נפלת פה על שתי מרביות שהן לא אימהות לילדים ועדיין הילדים חשובים להן.

דפנה נעים שאול: ברור, ברור, ברור.

מירב בן ארי: עזבי, עזבי.

דפנה נעים שאול: כי דיברנו פה על בני נוער - - -

מירב בן ארי: בני הנוער יקרים לכולנו.

דפנה נעים שאול: זה ברור.

דפנה נעים שאול: אני רק אומרת, ש- - -

מרב מיכאלי: בואי נוסיף גם את החיילים, את הקשישים.

דפנה נעים שאול: נכנסתי לנושא, אני שמה את זה בצד.

דפנה נעים שאול: אני אומרת שמבחינת אסטרטגיה, באמת כל מה שאנחנו שמים זה לעודד כמה שיותר אנשים בסכומים קטנים.

דפנה נעים שאול: כמו שאמרת, הגרלה זה בכיף.

דפנה נעים שאול: אנחנו באים מהמקום הזה שזה צורך ושזה כיף.

דפנה נעים שאול: זאת האסטרטגיה שאנחנו רוצים לעודד.

דפנה נעים שאול: אנחנו לא אומרים שהצורך לא קיים.

דפנה נעים שאול: אנחנו לא מתכחשים שיש את אלה שיש להם ב-DNA או - - -

מרב מיכאלי: לא.

מרב מיכאלי: לא.

מרב מיכאלי: השאלה שלי הייתה מאוד פשוטה.

מרב מיכאלי: מה הנתונים שלך על האפקטיביות של הפרסום ברמת המחזורים והמכירות.

מירב ברנדפלד: אנחנו יודעים למדוד את זה.

מרב מיכאלי: מה זה למדוד את זה, את מודדת.

מרב מיכאלי: אנחנו כבר שנה וחצי, בואי ספרי לנו, שתפי אותנו, תני לנו נתונים.

מירב ברנדפלד: אין לי עכשיו כך בפנים, אבל כשאנחנו עושים קמפיין מסוים, למשל "אריאלה", אז באותה תקופה אנחנו הבאנו כפול מנויים.

מירב בן ארי: יש כפול מנויים.

מירב בן ארי: אני רוצה לחזור - - -

רועי פולקמן: רק משפט על המנויים, כי זה עלה גם בשיחה שהייתה לי עם יושב ראש מפעל הפיס.

רועי פולקמן: אם אנחנו מחויבים לעניין הזה של מניעת התמכרויות וגם להבין מיהן קבוצות האוכלוסייה שנפגעות מזה.

רועי פולקמן: מאחריות

רועי פולקמן: כם לעשות את המחקר המלווה הזה ואתם לא עושים אותו.

רועי פולקמן: בין השאר אני מצפה לקבל מכם נתונים מסודרים.

רועי פולקמן: למשל, כשאתם עושים קמפיין, אז תעשו קמפיין ותפלחו באיזה אזורים בארץ, באיזה סוציו-אקונומי של יישובים, מה ההכנסה, מי מושפע, אילו הכנסות מושפעות.

רועי פולקמן: פרמטרים של חלוקה של יישובים ערביים, יישובים יהודיים.

רועי פולקמן: זאת אומרת, אנחנו רוצים לדעת שלא בחסות המדינה, עם כל הכבוד זה לא קמפיין שיווקי של "תנובה".

רועי פולקמן: זה קמפיין של גוף שיש לו מחזורים של מיליארדים בחסות.

רועי פולקמן: אגב, גם ה"טוטו", חשוב לי בדיון הזה שגם ה"טוטו" צריך להיכנס פה והם תכף יגידו כי ה-limit כרטיס שחקן צריך להיות גם ב"טוטו".

רועי פולקמן: העניין הזה שבו המדינה עושה קמפיינים והמדינה לא שואלת את עצמה.

רועי פולקמן: נאמר פה האם זה פרוגרסיבי לא פרוגרסיבי, האם מי שרואה את הקמפיין הזה הן בעיקר אוכלוסיות מסוימות, מה רמת ההכנסה של אוכלוסייה שמושפעת והאם כשאתם יוצאים בקמפיין, אז תעשו אותו ככה שאולי אוכלוסיות חזקות תושפענה ולא חלשות יותר.

רועי פולקמן: אני לא יודע, אני לא מומחה בשיווק, אבל אני רוצה לדעת את הנתונים האלה.

רועי פולקמן: כי אם הקמפיין הזה עובד בעיקר על בנאדם שהכנסתנו שכר מינימום - - -

מירב בן ארי: כן, אבל אתה לא יכול לדעת אם קמפיין - - -

רועי פולקמן: בטח שאני יכול.

רועי פולקמן: שיעשו סקרים, שיבדקו אפקטיבית - - -

מירב בן ארי: שתבין מה שאני אומרת.

מירב בן ארי: ברור, בסקרים אתה יכול לדעת על מי השפעת בקמפיין.

מירב בן ארי: אני רק אומרת שכשאתה עושה את הקמפיין הוא מופנה לכולם: לחלשים, לחזקים - - -

רועי פולקמן: לימדו אותי בקמפיינים, ראיתי בקמפיינים פוליטיים בארה"ב, קמפיינים עד רמה שעל כל חוגה יש מילה ואז אומרים 'יש קבוצת מיקוד, אני מכוון'.

רועי פולקמן: אני מצפה ממפעל הפיס ו"הטוטו" לעשות עבודת עמוק שבודקת מי מושפע.

רועי פולקמן: כי אם נגלה שמקמפיין X שלכם מושפעות ממנו אוכלוסיות שמרוויחות, לצורך העניין שכר מינימום, אז יכול להיות שנגנוז את הקמפיין הזה.

רועי פולקמן: כלומר, אם אתם אומרים: 'אין מה לעשות, כולם מושפעים באותה מידה', אז בסדר בואו נדבר על זה.

רועי פולקמן: אני לא מסכים שכולם מושפעים באותה מידה, אני לא מסכים כי זה תלוי באיזה שעות מפרסמים, זה תלוי במסרים שמעבירים.

רועי פולקמן: אני בטוח שאם היינו מושיבים פה קמפיינרים ופרסומאים הם היו אומרים: 'יש דרכים שונות לשיווק'.

רועי פולקמן: האם אני שואף להגיע לחיי הזוהר, האם ההימורים שלי.

רועי פולקמן: נכון שהיה קמפיין, הקמפיין הזה של מיליונרים, של החלום, נדמה לי שזה הקמפיין שלכם שהחלום של ההוא שעוזב את העבודה, שמפטרים אותו, נכון?

רועי פולקמן: למה מפטרים אותו, כי הוא זכה ב"לוטו".

רועי פולקמן: זה שלכם?

רועי פולקמן: לא.

רועי פולקמן: זה של מפעל הפיס.

רועי פולקמן: עכשיו, בימים האלה אני ראיתי.

דפנה נעים שאול: לא.

דפנה נעים שאול: עכשיו אנחנו מצילים לווייתנים.

רועי פולקמן: בקיצור, האם זה אומר 'וואלה, אני אוטוטו הולך להיות מובטל, אבל מפעל הפיס - - -

מירב בן ארי: אני הולך להיות מובטל ולהציל לווייתנים בחוף היפני.

רועי פולקמן: בטוח שאם נשאל פה קצת פרסומאים מה הפנטזיה, כי אם הפנטזיה שלי היא שאני אוכל לזרוק את המפתחות על הבוס שלי ולהגיד לו 'יאללה לך חפש' כי אני זכיתי בפיס, אז זה מסר שעובד על מישהו מסוים.

רועי פולקמן: אני מצפה מכם להיות פרו-אקטיביים, לא לשווק מבלי לקבל אחריות.

רועי פולקמן: את הסיסמה הזאת שמעתי גם מהיושב ראש, 'אנחנו רוצים הרבה הימורים, מעט כסף'.

רועי פולקמן: שמעתי, מבין, אבל מה אתם עושים בשביל זה, איפה המחקרים המלווים, איפה הצעדים האופרטיביים כדי לוודא אם אדם שמרוויח משכורת של 10,000 שקל מהמר ב-400 שקל בחודש?

רועי פולקמן: אהלן וסהלן, אני לא נגד שאנשים ייהנו כמו לשתות בירה שזה בסדר.

רועי פולקמן: אני מרגיש שאתם לא עושים שום דבר, ואם אתם כן עושים אז בבקשה תראו לנו נתונים איך פילחתם את הקמפיינים, מי קהלי היעד, האם זה עובד על נוער.

רועי פולקמן: האם הקמפיינים האלה עובדים על נוער - - -

מירב בן ארי: הנקודה ברורה.

מירב בן ארי: אני חייבת להוסיף שדווקא, תכף גם תהייה התייחסות של ה"טוטו", בניגוד ל"טוטו" שהוא מציל את הלווייתנים והוא עוזב את עבודתו, באמת פתח לו דרך אחרת בחיים, אני לא יודעת, ב"טוטו" בפרסומת של ה-winner הוא כאילו עדיין יושב שם בבר ולא נראה שחייו עומדים להשתנות.

מירב בן ארי: לא? ב"טוטו" לא נראה כאילו - -

מירב בן ארי: משנה חיים.

יאיר שילה: אנחנו לא עושים פרסום של - - -

מירב בן ארי: שמשנה חיים בעקבות הזכייה.

רועי פולקמן: זו נקודה מצוינת, האם ההימורים ב"פיס" משנים לך את החיים ואל מי עובר המסר הזה.

מירב בן ארי: זה דבר טוב, אבל גברתי מירב, עלו פה עוד דברים שאני לא שמעתי את ההתייחסות שלך.

מירב בן ארי: מעבר לעניין של הקמפיין - -

רועי פולקמן: כרטיס שחקן,limit וזיהוי.

מירב ברנדפלד: אני רוצה לומר לגבי הדברים שהועלו פה על ידי חברי הכנסת.

מירב ברנדפלד: בימים אלה יושב יו"ר דירקטוריון מפעל הפיס עם מנכ"ל משרד האוצר כיוון שמשרד האוצר הוא הרגולטור שלנו.

מירב ברנדפלד: הסכימו על דרך פעולה על מנת לבחון את הסוגיות האלה ולהסדיר אותן.

מירב ברנדפלד: אני רק אציין בשולי הדברים למרות שזה לא כל כך שוליים.

מירב ברנדפלד: היה צוות שבחן את כל נושא ההימורים, חלק מההמלצות שלנו אנחנו כבר מיישמים וחלק בבחינה.

מירב ברנדפלד: הייתה שם גם התייחסות לעניין זיהוי לקוח - - -

רועי פולקמן: הייתה המלצה שצריך לעשות אותה.

מירב ברנדפלד: נכון.

מירב ברנדפלד: שצריך לבחון כי זה נושא מורכב.

מירב ברנדפלד: אנחנו פתוחים לנושא הזה.

מירב ברנדפלד: דרך אגב, אחד הכלים הכי משמעותיים לזיהוי לקוח זה מכירה באינטרנט.

מירב ברנדפלד: באינטרנט יכול להיות זיהוי מוחלט עם מגבלות ככל שהדמיון שלנו חושב עליהם, כמובן של גיל שזה תנאי מוחלט, אבל גם סכומים, הגבלות עצמיות של השחקן, אלא שמפעל הפיס אינו רשאי - - -

רועי פולקמן: גברתי היושבת ראש, יש לי הצעה יצירתית.

רועי פולקמן: מכיוון שאני מאוד אוהב את האמירות ואני מכבד את עניין הבחינה, לפני כמה זמן פורסם הדוח הזה, שנתיים?

מירב ברנדפלד: הדוח פורסם על ידי משרד המשפטים, שנתיים - - -

רועי פולקמן: או.

רועי פולקמן: קיי.

רועי פולקמן: זה בבחינה כבר שנתיים ברוח חיובית.

רועי פולקמן: אני מציע הצעה פשוטה.

רועי פולקמן: חבריי כאן, אני מציע שיוקפאו ההימורים במכונות המשחק עד להחלטות.

רועי פולקמן: כלומר, אין סיבה של שנתיים, שלוש וארבע שיבחנו ברוח חיובית, המלצות ידונו.

רועי פולקמן: אני אוהב דיונים, אני אוהב בחינה מעמיקה של נושאים, אני מעודד את זה.

רועי פולקמן: עד אז שיוקפאו הימורים במכונות.

רועי פולקמן: לא נבטל, אבל עד זה יוקפאו.

רועי פולקמן: בואו נוציא החלטה כזאת.

מירב בן ארי: חבר הכנסת פולקמן, הבנתי.

מירב בן ארי: אני רוצה שנייה רגע.

מירב בן ארי: אני רוצה באמת לקבל החלטות ענייניות.

מירב בן ארי: אמרו כאן חברי הכנסת המציעים לגבי הכרטיס.

מירב בן ארי: מהי העמדה שלכם?

מירב ברנדפלד: אנחנו אומרים שהנושא הזה נמצא בבחינה בימים אלה על שולחנו של מנכ"ל משרד האוצר.

מירב בן ארי: כמה זמן זה על שולחן מנכ"ל משרד האוצר?

מירב בן ארי: אנחנו ממש במקרה - - -

מירב ברנדפלד: ממש בשבועות אלה הוא עם יושב ראש מפעל הפיס וזה נבחן.

מירב ברנדפלד: אנחנו לקראת שנת היתר.

מירב ברנדפלד: זה אומר שעכשיו מתחילים גם דיונים על ההיתר של מפעל הפיס.

מירב ברנדפלד: הנושאים האלה יבחנו וילובנו.

מירב בן ארי: בסוף הוועדה אני אגיד.

מירב בן ארי: אני מבינה אתכם, אני מבינה.

מירב בן ארי: אני אתייחס לעניין של ילובנו ושהנושאים מורכבים וכי בסופו אתם בוחנים.

מירב בן ארי: אני מבינה את חברי הכנסת ואת התסכול, אבל אנחנו מנסים להגיע כאן למסקנה.

מירב בן ארי: אני אתן זמנים מדויקים שאתם תחזרו לוועדה אחרי שליבנתם, הרכבתם, הפרתם ואיך שתקראי לזה, אבל אתם לא תמרחו את הוועדה הזאת עוד הרבה זמן גם אם זה מונח על השולחן.

מירב בן ארי: למה אי אפשר לקבל עמדה, מהי העמדה שלכם?

מירב בן ארי: את אומרת לי שאתם עדיין בדיונים, אתם מסכימים עם הצעתו של חבר הכנסת פולקמן, לא על הסגירה אלא לעניין של הכרטיס?

מירב ברנדפלד: אנחנו כבר מיישמים זיהוי לקוח בהימורים.

מירב ברנדפלד: במשחקים מסוימים יש זיהוי לקוח.

מרב מיכאלי: במינויים?

רועי פולקמן: לא בדברים מעודדי התמכרות.

מרב מיכאלי: תכנית המינויים היא לא הבעיה.

מרב מיכאלי: אנחנו חוזרות ואומרות את זה.

מרב מיכאלי: לא תכנית המינויים, מה קשורה תכנית המינויים?

מירב בן ארי: אני שואלת אם יש זיהוי לקוח שלא בתכנית המינויים.

מירב בן ארי: אני רוצה לגבי זה גם דיון - - -

מירב ברנדפלד: כן.

מירב בן ארי: כן, יפה.

מירב ברנדפלד: כל משחק שאפשרות הזכייה שלו היא מעל 50 אלף שקל הוא משחק דורש זיהוי, זה על פי ההיתר.

עודד פורר: הפרס.

מירב ברנדפלד: הפרס, כן.

רועי פולקמן: זה לא המשחקים שמתמכרים אליהם.

מירב בן ארי: איזה אחוז המשחקים האלה?

רועי פולקמן: אבל זה לא כרטיס, זה לא המכונות.

מירב בן ארי: אני הבנתי, זה ברור.

עבדאללה אבו מערוף: הבעיה שם יותר ב - - ובמכונות ששם 100,200, 300 שקל.

עבדאללה אבו מערוף: 1,000 שקל במשכורת קטנה שם הבעיה.

מירב בן ארי: את רוצה להוסיף עוד משהו לדיון חוץ ממה שאמרת לנו, שזה מונח בסופו של דבר אצל משרד האוצר בדיון עם היושב ראש.

מירב בן ארי: אני רוצה לשמוע את ההתייחסות של הצוות שהגיע לפה מה"טוטו".

מירב בן ארי: מי מדבר?

יאיר שילה: יאיר שילה, אני היועץ המשפטי של ה"טוטו".

מירב בן ארי: בבקשה אדוני.

יאיר שילה: קודם כל, ה"טוטו" הוא מאוד שונה מה"פיס" גם מבחינת החוק.

יאיר שילה: הוא גוף שהוקם בחוק, השרים הם אלה שממנים את הדירקטוריון, הרגולציה היא הרבה יותר הדוקה על כל צעד ושעל שלנו.

יאיר שילה: בכל תכנית הימורים התקציב צריך לעבור את שרת התרבות והספורט, את שר האוצר ואת וועדת הכספים של הכנסת.

יאיר שילה: זה בא לידי ביטוי ומטבע הדברים זה מאוד משפיע על ההתנהלות השוטפת.

יאיר שילה: למשל, שמעתי פה עניין של אחוז החזר פרסים.

יאיר שילה: אחוז החזר פרסים, אני ממש לא בקי ב"פיס" ובמה שהמחקר שם אמר, אבל מבחינה מקצועית אחוז החזר הפרסים ככל שהוא יותר גבוה כך ההימור נחשב יותר בעייתי.

יאיר שילה: זאת אומרת, מי שרוצה להרבות הימורים ייתן לך אחוזי החזר גבוהים.

יאיר שילה: אצלנו אחוזי ההחזר נקבעים בתקציב.

יאיר שילה: כמו שאמרתי התקציב עובר - - -

קריאה: לפי החוק.

יאיר שילה: לפי החוק.

יאיר שילה: החוק אומר מינימום 42, אבל הוא לא אומר מה המקסימום.

יאיר שילה: המקסימום הוא החלק הבעייתי ובחלק הבעייתי הזה אנחנו צריכים לעבור את כל מסע הייסורים, במרכאות, שעכשיו תיארתי.

יאיר שילה: בתור גוף ציבורי אנחנו גם ערים לכל מה שחברי הכנסת כאן אמרו ובוודאי הדירקטוריון מקבל ומסכים.

יאיר שילה: לכן, מעבר לרגולציה החיצונית עשינו במרכאות רגולציה פנימית.

יאיר שילה: זה התחיל בזה שהקמנו וועדה בראשות שופט לקבוע קוד אתי ל"טוטו" – כמובן שה"טוטו" אימץ אותו.

יאיר שילה: אחד הדברים שהמליצה הוועדה, גם זה כמובן אנחנו עושים, זה לחתום על קוד האתי של ארגון כל גופי ההימורים המדינתיים באירופה.

יאיר שילה: זאת אומרת, לקחת את הנושא הזה של הימורים באחריות בצורה רצינית.

יאיר שילה: זה לא נשאר רק ברמה של קוד אתי אלא יש לנו נוהל של הימורים באחריות שכולם מחויבים לו.

יאיר שילה: הוא מפרט בצורה די פרטנית את הנושא של איך צריך להתנהל.

יאיר שילה: אחד הדברים שצריך לדעת בהקשר הזה, יש הבדל מאוד גדול, נדמה לי ששמעתי את חברת הכנסת מיכאלי שהיא מודעת לזה, שיש הבדל מאוד גדול בין סוגי מוצרים שונים.

יאיר שילה: באופן כללי, המוצרים של ה"טוטו" הם מוצרים הרבה הרבה פחות בעיתיים מבחינת ההתמכרות.

יאיר שילה: למה, כי המוצרים השבועיים הם שבועיים.

יאיר שילה: נלך אחורה, הגורם הדומיננטי ביותר שממכר זה הנושא של היות ההימור חוזר ונשנה כמו בקזינו, אתה שם רולטה היא מסתובבת, לא יודע כמה , 20 שניות המספר נפל ואתה יכול להשקיע מחדש.

יאיר שילה: ההימורים שלנו, ב-99% מהם הם הימורים שאתה חייב לחכות.

יאיר שילה: זאת אומרת, אתה הימרת על ארסנל שתנצח את מנצ'סטר יונייטד, אתה צריך לחכות שעתיים עד שההימור מתממש, פה אין את המאפיין הזה.

מרב מיכאלי: רציתי להגיד שגם צריך לקרות משהו אמתי בעולם.

מירב בן ארי: צריך לקורת משהו פיסי שבשביל - - -

יאיר שילה: כן.

יאיר שילה: לכן זה מוצרים שונים לגמרי.

רועי פולקמן: מה עם limit וזיהוי?

יאיר שילה: תכף אני אגע בשני הנושאים האלה.

יאיר שילה: על זה ובין היתר מכוח הרצון שלנו לפעול באקראיות וגם החובה שלנו כלפי ה- EL אנחנו מחויבים לממן מחקרים בנושא הימורים וגם להיוועץ עם מומחים.

יאיר שילה: במסגרת הזאת ה"טוטו" עשה שני דברים.

יאיר שילה: דבר ראשון, לקחנו את המומחה מספר אחת בעולם, אני אומר בעולם, לנושא של התמכרות בהימורים, פרופסור גריפית מאוניברסיטת באנגליה הוא מייעץ לממשלת נורבגיה ,לממשלת הוד מלכותה, באמת לכל העולם.

יאיר שילה: הוא באמת נחשב, הוא זכה בפרסים בנושא הזה, כדי שהוא יחווה דעה על תכניות שאנחנו עושים, שאנחנו חשבנו שהן יותר בעיתיות.

יאיר שילה: בין היתר הוא נגע בנושא שהזה של ה-limit שאני תכף אגע בו.

יאיר שילה: הדבר השני שאנחנו עושינו, אנחנו מממנו מחקרים של אוניברסיטת תל אביב.

יאיר שילה: נתנו לפרופסור רונן שמיר תקציב, אמרנו לו - - -

מירב בן ארי: אני חושבת שכדאי שתקשיבו למה שהוא אומר, אני לא יודעת אם לכם יש יועץ חיצוני או מחקרים - - -

מירב ברנדפלד: לנו יש גם.

מירב בן ארי: לפחות לא ציינת את זה.

מירב ברנדפלד: לא ציינתי, אני אשמח לפרט.

מירב בן ארי: או.

מירב בן ארי: קיי.

מירב בן ארי: אדוני, תמשיך.

יאיר שילה: נתנו לפרופסור רונן שמיר תקציבים, אמרנו לו 'תעשה מחקרים'.

יאיר שילה: בניגוד למקובל התברר לנו, המחקר שאני מצטט עכשיו לפי דעתי הוא לפני 4 שנים והוא לא מאוד עדכני, אבל זה הנתון האחרון שיש לנו ביחס לאותו מחקר, שבניגוד לתפיסה המקובלת ולפחות בכל מה שנוגע למוצרי ה"טוטו", ההימורים הם מכסף פנוי.

יאיר שילה: זה לא הימורים של שכבות חלשות אלא בדיוק הפוך, זה הימורים מכסף פנוי.

יאיר שילה: גם אנחנו בדקנו את ההכנסה הממוצעת מתחנות באנלוגיה, בהשוואה, של אשכול המס של הרשויות.

יאיר שילה: זאת אומרת, לקבל איזו אינדיקציה כזאת.

יאיר שילה: האינדיקציה הזו חיזקה את זה, זאת אומרת שברשויות חזקות באופן יחסי מהמרים יותר מאשר ברשויות חלשות.

יאיר שילה: אינטרנט – באינטרנט כל ההימורים שלנו הם הימורים מזוהים.

יאיר שילה: אפשר להמר רק אחרי שמשרד הפנים מאשר שאתה אכן בגיר.

יאיר שילה: כאן אני נוגע אגב בנושא של ה-limit.

יאיר שילה: אחת ההמלצות של פרופסור גריפית הייתה לא לקבוע ל-limit, הוא אמר כשקובעים לאדם limit זה מעורר התנגדות, זה מעורר אנטי, זה דוחף אותו להמר בהימורים הלא חוקיים שאתם יודעים שיש תחת כל עץ רענן.

מרב מיכאלי: יש גם מקרים שמראים ששמים לאנשים deadline זה מעודד אותם להגיע ל-.deadline, זה הפוך על הפוך.

יאיר שילה: מה שהוא הציע לעשות, זה לקבוע שכל אחד במועד הרישום שלו יקבע לעצמו את ה-limit - - -

רועי פולקמן: זה מה שהתכוונתי אליו.

רועי פולקמן: limit עצמי.

מירב בן ארי: לא limit פטרנליסטי.

יאיר שילה: זה נעשה.

רועי פולקמן: זה קיים ב"טוטו" היום?

יאיר שילה: זה קיים ב"טוטו".

יאיר שילה: אתה מגביל את עצמך פר יום, פר הימור ופר שבוע בפרמטרים.

יאיר שילה: אני לא רוצה להרחיב.

יאיר שילה: זה דבר שהוא קיים.

מרב מיכאלי: באינטרנט?

יאיר שילה: באינטרנט.

רועי פולקמן: כמה מההימורים שלכם זה באינטרנט וכמה בתחנות.

רועי פולקמן: לדעתי מעט מאוד באינטרנט.

יאיר שילה: קודם כל, האינטרנט הרבה פחות, נכון להיום הוא 15% אם איני טועה.

רועי פולקמן: 85% זה בשטח.

יאיר שילה: היעד האסטרטגי של הדירקטוריון הוא כל הזמן להגדיל.

יאיר שילה: המטרה היא - - -

מירב בן ארי: זה סוג של חברה וקהילה.

מירב בן ארי: העניין שלהמר על ה"טוטו" זה חלק מהעניין.

מירב בן ארי: זה יהיה פחות באינטרנט גם אם תגביל.

רועי פולקמן: אז בעמדות ברחוב אין לא זיהוי ולא limit.

יאיר שילה: ברחוב כן.

יאיר שילה: ברגע שאין זיהוי גם אין limit.

יאיר שילה: נושא של הזיהוי – אני לא יודע לבוא ולהגיד לכם.

יאיר שילה: אני הבנתי, אני ראיתי מכותרת בהזמנה שהוזמנו, שזה יותר בנושא של קמפיינים.

יאיר שילה: לא ידעתי שהנושא של הזיהוי יעלה, לא יהיה רציני שאני אגיד.

יאיר שילה: אני אענה בשלוף, אני כן יודע שיש לזה התנגדויות רבות.

מירב בן ארי: תתייחס גם לקמפיין.

יאיר שילה: שתי נקודות שאני רוצה להתייחס: קמפיינים וקטינים שנשאלנו.

יאיר שילה: קטינים, כמובן שאין טולרנטיות בנושא הזה.

יאיר שילה: אני כן יודע שלפני חודש הייתה בוועדה הזאת - - -

מירב בן ארי: אני מבקשת את הנושא של הקטינים כי אני מעורבת גם בזה.

יאיר שילה: משטרת ישראל אמרה גם שהיא לא מכירה את התופעה הזאת - - -

מירב בן ארי: נכון.

מירב בן ארי: היו פה שני דיונים.

מירב בן ארי: אחד באוקטובר ואחד בנובמבר.

מירב בן ארי: בוא רגע, כיוון שקטינים הוא נושא בפני עצמו שהוועדה דנה.

מירב בן ארי: אני רוצה דווקא - - -

יאיר שילה: הנושא של הקמפיינים.

מירב בן ארי: בדיוק.

יאיר שילה: בנושא של הקמפיינים יש את כל המגבלות שהן מובנות מאליהן, הן גם כתובות בקוד האתי וגם בנוהל ההימורים שבאחריות שלנו.

יאיר שילה: לא אגיד שמחמירים מעבר לזה, אבל לוקחים את זה מאוד ברצינות.

יאיר שילה: אין לנו קמפיין שמעודד התעשרות או מדבר על חלום התעשרות, אין לנו כמעט קמפיינים בטלוויזיה.

יאיר שילה: אנחנו מאוד זניחים בטלוויזיה.

יאיר שילה: כשיש מפעלים כמו המונדיאל או משחקי היורו אז ברור שזה ילווה גם בקמפיין כזה, אבל הקמפיין שלנו הוא מעצם מהותי יותר קמפיין של לעורר מודעות במשחקים הקיימים.

יאיר שילה: זאת אומרת, אם יש משחק אטרקטיבי, "אל קלאסיקו", בספרד אז יש לנו שתי דמויות, אני אפילו לא זוכר איך קוראים להן, דאבל ופס שכאילו משוחחות ביניהן ואומרות: 'שמעת, יש היום את "אל קלאסיקו", אתה יודע מי תנצח, ברצלונה, ריאל', כי זה ציבור היעד שזה הולך אליו.

יאיר שילה: אם כבר יש בטלוויזיה, מעבר למה שאמרתי על הקמפיינים המועטים והייעודים, זה באמת הקמפיינים החיובים 'אני תורם לנבחרת ההתעמלות ואני מקדם את הספורט בישראל' וכל הדברים היפים שה"טוטו" עושה עם - - -

רועי פולקמן: אז זה אומר משהו על הפוקוס של הקמפיינים, זו נקודה שצריכים להתייחס אליה, אפרופו המסרים שאתם מעבירים בקמפיינים.

רועי פולקמן: ההרגשה שלנו שאתם, מה שנקרא, חושבים כמו חברת שיווקית, מה שנקרא, נטולת רסן.

דפנה נעים שאול: האמת שאין שום הנעה לפעולה.

רועי פולקמן: מה זאת אומרת, החלום שלי לעזוב את העבודה.

מירב בן ארי: המהות של הקמפיין - - -

מרב מיכאלי: מה פתאום אין הנעה לפעולה, בחייכם.

מרב מיכאלי: רק לשאול את אותה ששאלתי את מפעל הפיס, לשאול את ה"טוטו".

מרב מיכאלי: מה הנתונים שלכם על האפקטיביות מבחינת הכנסות ורווחים של הקמפיינים.

יאיר שילה: אני לא יודע להגיד לך.

יאיר שילה: אני כן יודע שבמקרה שלנו ודווקא בגלל מה שאמרת קודם שזה קשור למציאות, זה ברור שיש עלייה, אבל אני לא יודע להגיד לך כמה לשייך את העלייה הזאת דווקא לקמפיין.

יאיר שילה: שיש מונדיאל יש קמפיין.

יאיר שילה: אני במונדיאל מרוויח הרבה יותר ממה שאני מרוויח ביולי ובאוגוסט נטולי מונדיאל, להגיד לך כמה אני משייך את זה למונדיאל עצמו וכמה לקמפיין - - -

מרב מיכאלי: אבל אין לכם רק קמפיינים, או יש לכם דווקא קמפיינים מסביב לתחרויות.

יאיר שילה: אני אומר שהקמפיינים שלנו או הפרסומות השוטפות הן פרסומות שמעלות מודעות למשחקים היות אטרקטיביים.

יאיר שילה: זה סוג הדברים: מכבי תל אביב – מכבי חיפה, הדרבי התל אביבי, אתה יודע מי תנצח בוא תעשה מזה כסף.

יאיר שילה: שוב, זה סוג ההימורים, זה לא ההימורים של המתעשרים, זה ההימורים שאתה משקיע 100 שקל ומרוויח 200.

מרב מיכאלי: כן, כל מי שיוכל להגיד את המילה 'אטרקטיבי' באיזה הקשר זה כבר כותרת.

יאיר שילה: אני שומר על זכות השתיקה.

רועי פולקמן: מרב, בואי למשחק של בית"ר נורדייה בליגה ג', תראי איזה יופי, לא עושים עליהם הימורים, אבל זה עוד יגיע.

מירב בן ארי: תודה.

מירב בן ארי: נשמע בבקשה את הנציג של המשרד לביטחון פנים.

מירב בן ארי: תציג את עצמך לפרוטוקול.

טל בורמן: רפ"ק טל בורמן מדור חקירות, משטרת ישראל.

טל בורמן: אני אבקש להתייחס לכמה דברים.

טל בורמן: נושא מכונות המזל זה דבר שקיבל את אישור משרד האוצר.

טל בורמן: עמדת המשטרה שזה לא ראוי.

טל בורמן: המכונות קיבלו אישור, הוגבלו, הושמו תנאים.

טל בורמן: למיטב זיכרוני הן צריכות להיות בחדר נפרד, כניסה נפרדת מפוקחת.

טל בורמן: למיטב ידיעתי לא ידוע על בעיות בתחום הזה - - -

רועי פולקמן: תן לי רק להבין איך אתה מגדיר בעיות, מה זה בעיות.

טל בורמן: בעיות זה כניסה של גורמים פליליים פנימה, ביצוע של עבירות של מרמה - - -

רועי פולקמן: לא לעניין התמכרויות.

טל בורמן: לא לעניין התמכרויות.

טל בורמן: לעניין התמכרויות אני אתייחס יותר מאוחר.

טל בורמן: לעניין מכונות המזל עצמן, יש במטה הארצי מומחים שקובעים, בגדול יש קווי דמיון, אבל לא בהכרח.

טל בורמן: למפעל הפיס יש את הסטנדרטים שלו למכונות.

טל בורמן: למיטב זיכרוני הם נועצו עם משטרת ישראל בעניין המכונות.

רועי פולקמן: רק לעניין שיש קורלציה בין מה חוקי ללא חוקי.

טל בורמן: חוקי לא חוקי, כן - - -

רועי פולקמן: אתן לך מספרים, 500 במפעל הפיס, כמה מעריכים יש במדינה לא חוקיות.

טל בורמן: אין לי נתונים כאלה.

טל בורמן: צריך לבדוק את הדברים.

רועי פולקמן: למכונות משחק אין הערכה במשטרה?

מירב בן ארי: בואו נתקדם.

מירב ברנדפלד: חשוב לומר שאין בתחנה של מפעל הפיס.

רועי פולקמן: זה ברור.

טל בורמן: לעניין העבירות שציינתם, עבירות בתוך הגבול של ההימורים החוקיים – עניין הקפה למיטב ידיעתי זה לא עבירה פלילית, זה נהלים של מפעל הפיס.

טל בורמן: לעניין קטינים אין לי נתונים פה, אני אוכל לבדוק - - -

מירב בן ארי: לא.

מירב בן ארי: לא.

מירב בן ארי: אנחנו מתעסקים בוועדה נפרדת לעניין הקטינים וההימורים.

מירב בן ארי: אני רוצה לדעת האם כמשטרת ישראל אתם מבצעים איזו אכיפה.

מירב בן ארי: אתם כפופים למשרד האוצר, יש לכם תקנות, זו הרגולציה - -

מירב ברנדפלד: יש היתר מפורט - - -

מירב בן ארי: או.

מירב בן ארי: קיי.

מירב בן ארי: יש כללים.

מירב בן ארי: אני רוצה להבין משהו.

מירב בן ארי: מי מבצע את אכיפת הכללים שלכם, אתם, משטרת ישראל מעורבת?

טל בורמן: זה לא מדויק.

טל בורמן: משטרת ישראל מבצעת ביקורות בתחנות "טוטו" "לוטו" שיש בהן את מכונות מזל לבדוק מה קורה שם.

טל בורמן: זה נעשה במסגרת רישוי עסקים ובדיקות תקופתיות.

טל בורמן: זה מבוצע, יש דוחות על זה מדי פעם.

טל בורמן: כמעט.

טל בורמן: לפי מיטב זיכרוני מהדוח האחרון אין חריגות.

טל בורמן: אני כן רוצה להתייחס לעמדת משטרת ישראל לנושא הזיהוי וה-limit.

טל בורמן: הזיהוי בפני עצמו ברמה כזאת או אחרת הוא סביר, הגיוני הן מבחינת הלבנת הון – זה יותר בצד של הזכיות.

טל בורמן: לעניין ה-limit - -

רועי פולקמן: מה זאת אומרת סביר, אתם בעדו.

רועי פולקמן: זה לא קורה בפועל.

טל בורמן: זה לא שאנחנו בעדו.

טל בורמן: יש הגיון בזה שרוצים לבדוק שהכסף שאנשים זוכים בו, שלא עושים אחר כך שימוש בטופס לוטו ומציגים בתור זכייה, עבריין מהעולם התחתון מציג 'הנה זכיתי בטופס לוטו'.

טל בורמן: כשיש זיהוי אי אפשר - - -

רועי פולקמן: זה לא הנושא.

רועי פולקמן: הנושא היה כרטיסי גירוד ומכונות, שם אין את האירוע הזה.

טל בורמן: שם אין זיהוי כרגע.

טל בורמן: לעניין limit, החשש של משטרת ישראל שהדבר יביא לזליגה מאסיבית של מהמרים לתוך ההימורים הבלתי חוקיים – דבר שאנחנו רואים בו בעיה מאוד גדולה.

טל בורמן: אנחנו חושבים שראוי שזה לא יבוצע או לחשוב על דרך אחרת כי פשוט מאוד זו מחלה.

טל בורמן: מי שחולה במחלה הזאת הוא מהמר והוא מוצא את הדרכים.

טל בורמן: באחד מהתפקידים הקודמים שלי הייתי בכוח משימה 'הימורים באינטרנט'.

טל בורמן: ישבתי עם לא מעט מהמרים וחקרתי לא מעט מהמרים, יש ביניהם שזה מחלה.

טל בורמן: ה-limit הוא לא דרך הטיפול כלפיהם.

רועי פולקמן: רק כדי להבין, על בסיס מה אתה אומר שביטול מכונות ההימורים יוביל להפניה, אינטרנט זה עולם אחר.

רועי פולקמן: על בסיס מה - - -

טל בורמן: ה-limit יביא לזליגה של מהמהמרים.

מירב בן ארי: ה-limit הפטרנליסטי לצורך העניין הובהר פה בוועדה, שמענו את דעת המסתייגים.

מירב בן ארי: שמענו גם את חברי הכנסת המציעים.

מירב בן ארי: גם אני אומרת את דעתי כיושבת ראש הוועדה.

מירב בן ארי: או.

מירב בן ארי: קיי, יש לך עוד דברים נוספים?

רועי פולקמן: בואו נגיד בלשון המעטה שיש חילוקי דעות לגבי ה-limit מהסוג שדובר כאן, גם בעניין הלוטו כשאדם קובע לעצמו limit ואז באמת יכול להמר באחריות, לא שמעתי את הטענה שבגלל זה אדם ילך להימורים הלא חוקיים.

מירב בן ארי: זאת לא הייתה הכוונה.

מירב בן ארי: רגע, שנייה.

מירב בן ארי: חבר הכנסת פולקמן שנייה, אנחנו צריכים לעמוד כאן בזמנים של וועדה ולכן זה לא דיון ביניכם.

מירב בן ארי: אדוני, סיימת את דברייך?

מירב בן ארי: או.

מירב בן ארי: קיי.

מירב בן ארי: יש כאן נציג של משרד האוצר.

מירב בן ארי: מה, לא.

מירב בן ארי: זה הרגולטור.

מירב בן ארי: זה הדבר הבסיסי שצריך להיות כאן.

מירב בן ארי: המועצה להסדר הימורים בספורט, אתה דברת.

מירב בן ארי: משרד המשפטים גם לא.

מירב בן ארי: דרורה קלמן.

מירב בן ארי: גברתי, את הגעת לוועדה, את רוצה להתייחס?

מירב בן ארי: לא.

מירב בן ארי: תודה רבה.

הדס פרבר: הדס פרבר היועצת המשפטית של משרד התרבות והספורט.

הדס פרבר: נדמה לי שאני ברשימה.

מירב בן ארי: נכון.

מירב בן ארי: הדס בבקשה.

הדס פרבר: אני פה בעצם בשני כובעים.

הדס פרבר: אחד, הכובע של משרד התרבות והספורט שהוא הרגולטור של המועצה להסדר הימורים.

הדס פרבר: הכובע השני שלי הוא במה שנקרא צוות הרגולציה, אותו צוות שהוקם בהחלטת ממשלה לבחינת נושא של הרגולציה בהיבט של ההימורים החוקיים.

הדס פרבר: אני מראש אגיד שהצוות פרסם אך ורק טיוטה.

הדס פרבר: כרגע אנחנו עובדים על הגרסה הסופית שכמובן עדיין ל קיבלה גם את אישור הממשלה.

הדס פרבר: כיוון שיש בה היבטים ארגוניים מאוד מאוד משמעותיים, לכן אני לא אדבר יותר על המלצות הצוות לגופן מכוון שהן עדיין לא סגורות.

הדס פרבר: אני כן אגיד שכל הנושאים שנדנו פה היום אכן מקבלים התייחסות בדוח הצוות.

הדס פרבר: אנחנו קיימנו מספר רב של ישיבות, שמענו גם את נציגי הרגולטורים, גם את נציגי הזכיינים החוקיים, שמענו מומחים בתחומים השונים: מניעת התמכרויות, פרסום, חינוך וטיפול קטינים.

הדס פרבר: הדוח עוסק בכל הנושאים האלה: טיפול בהתמכרויות, אישור תכניות, אישור תחנות מתוך היבטים של מניעת התמכרויות, טיפול בזכיינים ובין השאר בנושא של בדיקת עבר פלילי, אכיפה על מניעת הימורי קטינים, אכיפה של ההוראות הפנימיות של הזכיינים עצמם.

הדס פרבר: עסקנו בנושא הלבנת הון לרבות נושא הזיהוי וגם בנושא הפרסום, תוכן הפרסומים ופיקוח על הפרסומים של הזכיינים החוקיים.

רועי פולקמן: בעניין הקמפיין נאמרו כאן אמירות ברורות על הבדלים בין קמפיינים למשל: האם אתה מפרסם פנטזיה של שינוי חיים כמסר למשל.

רועי פולקמן: מה היו המסקנות שלכם.

הדס פרבר: אני לא רוצה, אני באמת לא רוצה להתייחס כיוון שהנושא הזה, כי עדיין אין דוח סופי, אין החלטה - - -

מירב בן ארי: אבל את יכולה להתייחס למהות לא למסקנות, את תתייחסי בבקשה - - -

הדס פרבר: במהות אכן אנחנו רואים בעיה, יאיר לא הזכיר את זה.

הדס פרבר: אני כן זוכרת שזה מגיע מהקוד האתי של EL שאסור להציג הימורים כתחליף לעבודה או כמשנה חיים.

הדס פרבר: זאת אומרת, הימורים זה כיף, יכול להיות, אפשר להמר במגבלות, אבל הם לא תחליף, לא לעבודה ולא שום דבר אמתי בחיים.

מירב בן ארי: גם הלוטו לקח על עצמו את ה-?

מירב בן ארי: EL

הדס פרבר: כן.

מירב ברנדפלד: אנחנו מחויבים לתקן ועברנו מבדק ועברנו אותו בציונים מאוד גבוהים.

רועי פולקמן: אז למה אתם עושים קמפיינים שמוסרים לבנאדם פנטזיה של שינוי חיים?

רועי פולקמן: אם אתם אימצתם את זה - - -

מירב בן ארי: בניגוד ל- EL - -

רועי פולקמן: השאלה היא לא לעניין החוקי, השאלה למה לאור מה שנאמר, אני אומר עוד פעם, הנתונים האלה, הדוחות האלה קיימים כבר על השולחן שנים, למה לאור זאת מפעל הפיס משווק קמפיינים שתכליתם 'תשנה את חייך, תעזוב את העבודה, תהייה מפורסם, תצליח'.

רועי פולקמן: למה, למה אתם עושים את זה?

מירב בן ארי: זו המהות.

מירב בן ארי: אני רוצה להגיד לך שחבר הכנסת פולקמן אמר את מה הוא אמר לפחות חמש פעמים ובצדק כי המהות שלכם בקמפיין היא הבעיה.

מירב בן ארי: היא הבעיה ולא סתם חבר הכנסת פולקמן שואל מחדש אתכם.

מירב בן ארי: שאל, ועכשיו כששמע עלEL הוסיף עוד פעם ועדיין אתם בעמדכם של קמפיין חיים, דרך אגב, בניגוד ל"טוטו", בסדר.

מירב בן ארי: אנחנו כנראה לא נצא מזה כי הוא אומר ובצדק ואתם עדיין ממשיכים ולא משנה אם זה לווייתנים או כל דבר אחר, זה משנה את החיים שלך.

מירב בן ארי: אתה כבר לא הולך למשרד בבוקר.

מירב בן ארי: סליחה גברתי, תמשיכי את דברייך.

הדס פרבר: על הנושא של כרטיס השחקן, אני ככה מדברת כי בכל זאת טיוטת הדוח פורסמה, יש הסדר כזה, למיטב זכרוני רק במדינה אחת של כרטיס שחקן וולונטרי.

הדס פרבר: אולי מדינה או שתיים.

הדס פרבר: יש מגבלות אחרות, יש מגבלות לא וולונטריות, למשל בגרמניה אם אתה מובטל אתה לא יכול להמר.

הדס פרבר: אין לך את הכרטיס שמקנה לך את הזכות להמר.

הדס פרבר: כמובן שאז, כמו שקורה בדרך כלל בהרבה פעמים, ההגבלות על ההימורים החוקיים יוצרות זליגה להימורים בלתי חוקיים.

מירב בן ארי: מתי הדוח הזה אמור להתפרסם?

הדס פרבר: אנחנו כרגע עובדים עליו.

הדס פרבר: בזמנו הוא גם צריך להיות מוצג לשרים הרלוונטיים שהם הרגולטורים של הזכיינים החוקיים.

רועי פולקמן: גברתי היושבת ראש.

רועי פולקמן: יש תופעה, אני מניח שגם את חווה אותה בכנסת לא מעט, כל דיון שאתה מקיים, עשינו את זה לאחרונה לרישוי עסקים, אתה מגלה שבדיוק מחר או עוד שבוע ובמקרה עוד שבוע הדוח.

רועי פולקמן: למשל שש שנים יש רפורמה לרישוי עסקים, אבל 'מחר, בחודש הבא אנחנו משלימים ויוצאים לדרך'.

רועי פולקמן: אני חייב לומר, מסכים וגם יודע על הצוות האוצר - - -

מירב בן ארי: אל תדאג, הם יתנו כאן זמנים לוועדה בכנסת.

רועי פולקמן: אבל הבעיה לא של צוות האוצר ומשרדי הממשלה, זה גם כי זו אחריות המדינה וזה ברור.

רועי פולקמן: יש בעיה בהקשר הזה עם מפעל הפיס.

רועי פולקמן: מפעל הפיס, נאמר כאן לאורך כל הדיון, אני לא ראיתי שיש להם נתונים ברורים ואם יש כמובן נשמח לראות אותם, אל מי מגיעים הקמפיינים שלהם.

רועי פולקמן: הקמפיינים לא עומדים למיטב ידיעתי בנורמות בינלאומיות, לא עומדים בסטנדרטים של מניעת הימורים באחריות, לא עומדים, לא עומדים! מאחר ואני אדם שבא מעולם המחקרי, אני אוהב לקורא חומר, אני קורא חומר ספרותי, אבל אני אומר לכם, אני אשמח לראות שמפעל הפיס בודק, שהוא עומד בסטנדרטים בינלאומיים של מה שמקובל בדוחות שנכתבו גם בישראל וגם בעולם, על איך צריך להיראות קמפיין שלא יעודד התמכרות – אשמח לקרוא.

רועי פולקמן: אני שמעתי - - -

מירב בן ארי: אני יכולה לחזק פה ולומר כהערת אגב, אם יש חברי כנסת שמציעים תחום שהוא שלכם, המינימום היה שגם יכולתם, הוא במקרה גם חבר סייעתי והוא קורא רוב הזמן, הייתם יכולות לפחות לפני הוועדה לשלוח.

מירב בן ארי: אגב, אני בוועדת חינוך כבר לפחות עשרה חודשים, אנחנו מקבלים ניירות עמדה כל הזמן, חבל שלא השכלת להביא את זה, לפחות אם לא ליושב ראש הוועדה לפחות חברי הכנסת המציעים.

מירב בן ארי: עכשיו הדפים פחות עוזרים, אבל יש לכולנו מייל ואם יש לכם התייחסות ספציפית לנושאים שהעלה כאן חבר הכנסת פולקמן, אנא מכם.

קריאה: גם - - -

מירב בן ארי: כן, כן, יש לי כאן זמנים וגם על הזלזול של משרד האוצר פה בוועדה הזאת.

מירב בן ארי: אין כאן את הנציג של הוועדה.

מירב בן ארי: הוא לא טרח לעדכן.

מירב בן ארי: הוא הרגולטור של ה"לוטו", זה הדבר הכי חשוב כאן.

מירב ברנדפלד: אני רק רוצה להוסיף.

מירב ברנדפלד: חשוב לי מאוד לומר כי אולי זה לא נאמר בצורה ברורה.

מירב ברנדפלד: אבל במפעל הפיס יש מועצה מייעצת עליונה שחברים בה אנשים מאוד מאוד מכובדים: שופטים לשעבר, שרים לשעבר, פרופסור אסא כשר ועוד רשימה מאוד ארוכה, הם מתווים דרך גם בנושא הזה של "משחקים באחריות".

מירב ברנדפלד: חשוב לי לומר באופן חד-משמעי ולא משתמע לשתי פנים, ואני אשמח להעביר חומרים מכוון שבשנתיים האחרונות פעלנו הרבה בנושא הזה.

מירב ברנדפלד: הקמפיין הזה, זה ככה, קצה הפעילות שלנו.

מירב ברנדפלד: אנחנו עומדים בתקן ולמיטב ידיעתי בציונים מאוד מאוד מאוד גבוהים - - -

רועי פולקמן: בתקן העולמי את מתכוונת.

מירב ברנדפלד: בתקן העולמי, בתקן הארגון האירופאי וגם בתקן של WEL.

מירב ברנדפלד: לא מזמן עברנו מבדק, עברנו אותו בציונים מאוד גבוהים.

מירב ברנדפלד: אנחנו גם עושים הרבה מעבר לנדרש בתקן, אנחנו בשנתיים האחרונות העברנו הרבה מאוד משאבים ועבנו את כל בסיס המידע שלנו והמחקר שלנו.

מירב ברנדפלד: גם הקמפיין הזה הוא תולדה של מחקרים וקבוצות מיקוד שעשינו.

מירב ברנדפלד: אנחנו גם הקמנו אתר אינטרנט ייעודי שמנגיש מידע, בעצם מטרת הקמפיין הזה להביא את הנושא הזה למודעות לצד המפעלים שמפעל הפיס עשה.

מירב ברנדפלד: הוא לא מחויב - - -

מירב בן ארי: אני לא חושבת וגם הוועדה לא חושבת שאתם עובדים בחלל ריק, או.

מירב בן ארי: קיי.

מירב בן ארי: הדברים ברורים, אנחנו יודעים שיש מועצה מייעצת, כולנו יודעים מי האנשים ואני יודעת שאתם גם עושים.

מירב בן ארי: אבל תביני, יש הבדל אחד שהוא מהותי כאן בין הקמפיינים.

מירב בן ארי: בסופו של דבר הקמפיין שלכם, מה שנקרא, לאורך השנים כחוט השני מייצר תפיסת עולם וזו הבעיה.

מירב בן ארי: הבעיה כשאתה ממלא "לוטו" אתה הולך לשנות את מצבך הקיומי, זו הבעיה.

מירב בן ארי: כל עוד אתם תמשיכו מצד אחד להגיד "הלוטו" ולבנות.

מירב בן ארי: באמת עבודתכם מבורכת בחינוך ורווחה, אבל מצד שני לצאת בקמפיין שאין חיבור, אין חיבור לאחריות.

מירב בן ארי: זו הבעיה בעיניי כי מתי פעם אחת, תאירי את עיניי ועיניי חברי כאן, האם הוצאתם קמפיין שהוא לא מדבר על שינוי המצב של אותו אדם מנקודה א' לנקודה ב'? אגב, היא תמיד מהפכנית.

מירב בן ארי: אנחנו מדברים הרבה על הלווייתנים כי זה כאילו לקחתם עכשיו קמפיין שהוא בעד בעלי חיים, אבל במהות יושב הבנאדם שם על ספינה, עזב את עבודתו, עזב את ביתו והלך להציל לווייתנים.

מירב בן ארי: נכון שהוא עושה את זה בשביל הכיף שלו, אבל המהות שאתם עושים כאן, זה שהבנאדם כבר לא נמצא בתוך מסגרת חייו הקבועה.

מירב בן ארי: נכון, זה נחמד, אבל לא היה, ואני רואה מדי פעם פרסומות בטלוויזיה, לא ראיתי קמפיין, אולי אתה ראית.

דפנה נעים שאול: הקמפיין של "אריאלה" לא מדבר על - - -

מירב בן ארי: "אריאלה" היא "אריאלה", אני מאחלת לכולם ש"אריאלה" תתקשר אליהם.

רועי פולקמן: אנחנו לא "אריאלה", זה לא הדיון.

רועי פולקמן: חברים, אתם אמרתם אמירות ברורות, אנחנו נבדוק האם המוטיב המוביל בקמפיינים של מפעל הפיס הוא שינוי חיים.

רועי פולקמן: אם הנורמות, אנחנו גם נשמח לחומרים מכם, ב- EL או איך שזה נקרא באיגוד האירופי שכך לא מפרסמים הימורים במדינה, אנחנו נצא בקריאה ובקריאה מסודרת מהכנסת שיאסור עליו.

רועי פולקמן: אנחנו כמובן נפנה גם לוועדה שבודקת היום את הנושא הזה במשרד האוצר וברגולטור, שיאסור על מפעל הפיס לייצר קמפיינים שתכליתם פנטזיה לשינוי חייו של אדם.

רועי פולקמן: זה הכול.

רועי פולקמן: אני לא עוקב באדיקות, לכן אני מציע שעל זה נעקוב.

רועי פולקמן: לגבי סיפורי ה-limit אני מבין שיש את הוועדה.

רועי פולקמן: עוד פעם, אני מבין את עמדת מפעל הפיס, מפעל הפיס צריך להיות הרבה יותר פרו-אקטיבי.

רועי פולקמן: מפעל הפיס עסוק להגדיל את רווחיו לטובת הציבור לצורך העניין, להגדיל את גביית המס מאזרחי מדינת ישראל, עסוק בזה 100% עם הצלחות גדולות.

רועי פולקמן: בשלוש השנים האחרונות יש גידול דרמטי בהכנסות מפעל הפיס.

רועי פולקמן: כלומר, אתם קמפיינים מצוינים, על הכפאיק במובן השיווקי נטו.

רועי פולקמן: אם הייתם "קולה קולה" הייתם מקבלים בונוס, אבל מכוון שאתם לא "קוקה קולה" והמדד שלכם הוא גידול בהכנסות, אני שוב אומר שאני מברך את המרכז לשלטון מקומי, אבל המבחן של מפעל הפיס הוא לא זה.

רועי פולקמן: אני לא שמעתי, וגם על זה אני אשמח לשמוע בהמשך, איזה צעד חוץ מקמפיין "להמר באחריות" שעשיתם כדי לשפר ולצמצם את תופעת ההתמכרויות להימורים במוצרים של מפעל הפיס.

רועי פולקמן: אני חייב לומר שעד לרגע זה לא שמעתי כלום, רק שמעתי: 'תגידו קודם על ה"הטוטו"'.

רועי פולקמן: אני אומר את הדברים ששמעתי מאנשיכם.

רועי פולקמן: 'תעשו את זה על ה"טוטו" קודם, תדאגו שיתנו לנו אינטרנט ואז נעשה limit'.

רועי פולקמן: חברים, אין קשר בין הדברים.

מירב בן ארי: אנחנו לקראת סיום.

מירב בן ארי: הערה אחת שלך.

דוד דהאן: תודה גברתי יושבת הראש דוד דהאן יושב ראש הארגונים החברתיים בכנסת.

דוד דהאן: השתתפתי בכמה דיונים בנושא הזה, בסוגיה הזאת.

דוד דהאן: יש טפח קטן להאיר, לפתוח אותו בנושא בעלי פרקינסון.

דוד דהאן: יש להם תרופה מיוחדת שהם מקבלים, פשוט התרופה הזאת גורמת להם להתייצב עשרות פעמים ביום לגרד את זה.

דוד דהאן: אין פיקוח על הנושא הזה ואי אפשר לפקח.

דוד דהאן: כאן כדי להאיר את דעת הוועדה לטפל גם בנושא הזה.

דוד דהאן: תודה.

מירב בן ארי: תודה.

מירב בן ארי: גברתי הערה אחרונה.

שלי אלקיים: אני רוצה לומר למפעל הפיס מהו שקשור לקמפיין שנעשה ב-2012, קמפיין שקשור לתרבות.

שלי אלקיים: מפעל הפיס לוקח יותר ויותר עניינים שקושרים לתרבות.

שלי אלקיים: ב-2012 אחד המפעלים של מפעל הפיס שקשורים לתרבות למעשה חייב אמנים, מוסיקאים, סופרים לחתום על ויתור מוחלט על הזכויות שלהם.

שלי אלקיים: זה דבר שהוא ממש לא היה חוקי.

שלי אלקיים: היועצת המשפטית של מפעל הפיס סירבה אפילו להיכנס למשא ומתן על זה.

שלי אלקיים: בהזדמנות זאת של הוועדה הייתי רוצה - - -

מירב בן ארי: לא גברתי.

מירב בן ארי: גברתי, אני מתנצלת.

מירב בן ארי: זה נושא שהוא לא רלוונטי לנושא הוועדה - -

שלי אלקיים: למה?

מירב בן ארי: הוא לא רלוונטי ואנחנו צריכים לסכם בשתי הדקות - - -

שלי אלקיים: למה זה לא רלוונטי?

מירב בן ארי: כי זה לא רלוונטי.

מירב בן ארי: אנחנו מתעסקים כרגע בהצעה לסדר שהציעו חברי הכנסת פולקמן ומיכאלי בנושא של הימורים בספורט.

מירב בן ארי: אנחנו מתעסקים בקמפיין - - -

שלי אלקיים: זה הימורים בספורט בלבד?

מירב בן ארי: כן.

שלי אלקיים: או.

שלי אלקיים: קיי.

מירב בן ארי: תודה רבה לגברתי.

מירב בן ארי: חבר הכנסת פולקמן, אתה רוצה להוסיף עוד משהו?

מירב בן ארי: אני רוצה לסכם את הדיון.

מירב בן ארי: קודם כל אני מודה לכולכם שהגעתם.

מירב בן ארי: אני מודה לחברי הכנסת המציעים על ההצעה לסדר החשובה מאוד.

מירב בן ארי: אנחנו כוועדת חינוך נמשיך לדון בה כאשר הוועדה מתעסקת בנושא של הקמפיין, כמובן לצד ההחלטות.

מירב בן ארי: קודם כל אני מביע מורת רוח על זה שנציג משרד האוצר לא היה כאן כי הם הרגולטור שלכם.

מירב בן ארי: גם אם הוא לא מגיע הוא צריך לעדכן או לשלוח מישהו במקומו, זה לא עובד כך.

מירב בן ארי: לאור העובדה שאמרת שהדיונים כאן ויושב ראש של מפעל הפיס יושב עם מנכ"ל האוצר, אני מבקשת, הנה אני כבר אומרת לכם, תודיעו את זה, תוך 30 יום מהיום אתם תגיעו לכאן, תגיעו לוועדת החינוך עם מה הוחלט - - -

רועי פולקמן: בנושא קמפיינים.

מירב בן ארי: כן, בדיוק כמו שהם יושבים עכשיו.

רועי פולקמן: הם עוסקים בהסדרה כוללת.

מירב בן ארי: אנחנו רוצים לדעת, וועדת החינוך וחברי הכנסת וחברי הכנסת המציעים רוצים לדעת.

מירב בן ארי: אני לא רוצה שתמרחו אותי פה עוד שלושה חודשים, אנחנו רוצים תשובות ואנחנו רוצים תוך 30 יום לוועדה.

מירב בן ארי: הוועדה הזאת היא וועדה פרגמטית.

מירב בן ארי: אנחנו לא נצא מפה עם החלטות באוויר.

מירב בן ארי: אני יודעת גם כי שוחחתי אתמול עם עוזי דיין, אני יודעת שהוא יושב בוועדות, תודיעו לו שלא מספיק לנו.

מירב בן ארי: שבו, תקבעו ותבואו לפה עם החלטות, החלטות פרקטיות.

מירב בן ארי: עכשיו לעניין מה שנדרש פה גם מחברי הכנסת המציעים לעניין הקמפיין.

מירב בן ארי: אתם אומרת שיש לכם את הדברים, שאתם יודעים.

מירב בן ארי: אנא מכם תעבירו גם לוועדת החינוך, לחברי הוועדה וגם לחברי הכנסת המציעים.

מירב בן ארי: כמו כן, אני רוצה להביע כוועדת החינוך, וחברי הכנסת שותפים לי, את מורת הרוח של הוועדה מהקמפיין של מפעל הפיס, אנחנו לא מתעסקים עם "אריאלה" מפעל הפיס, אנחנו מתעסקים עם קמפיינים משנים חיים.

מירב בן ארי: אני חושבת שבהחלטה שלכם לפרסם, בעצם למכור שאם הם יצטרפו למפעל הפיס הם משנים את מצבם, מה שנקרא, ב-180 מעלות או אפילו מה שנקרא שינוי מקומי, אני גם כחברת וועדה וגם חברי הכנסת המציעים מביעים מורת רוח.

מירב בן ארי: אני חושבת שאם מפעל הפיס עושה כל כך הרבה למדינת ישראל, אנחנו לא מזלזלים בעשייה שלכם ובטח ובטח כוועדת החינוך לאור מבני החינוך שנעשים היום דרך ה"לוטו", אין לכם שום חיבור.

מירב בן ארי: חבל, אומנם רואים את זה במבנים, אבל לא רואים את זה בקמפיין.

מירב בן ארי: בעייני, בהרבה פעמים אתם פשוט חוטאים למטרה בקמפיינים שלכם.

מירב בן ארי: שוב, אל תיתלו ב"אריאלה" כי את "אריאלה" אנחנו שמים מחוץ לדיון.

רועי פולקמן: אולי זה היה בדיון הבא.

מירב בן ארי: כן, אולי את יכולה להזמין את "אריאלה" לפה לדיון.

מירב בן ארי: אני לא יכולה להתקשר אליה כי אין לי מנוי, עדיין לא שוכנעתי מספיק.

מירב בן ארי: חבר הכנסת, יש עוד משהו שאתה מבקש כוועדה?

רועי פולקמן: את אמרת זה בצורה מדויקת ואנחנו נשמח לראות מה עמדתם.

מירב בן ארי: נתתי להם 30 יום.

רועי פולקמן: לגבי התהליכים אחרים, אנחנו עוקבים אחרי מה שקורה בוועדה, אני מכיר את התהליך וברור שיהיה הסדר כולל, אבל יש כמה דברים שהם לא צריכים לחכות לשום החלטות, כן יהיו הימורים באינטרנט לא יהיו הימורים האינטרנט.

רועי פולקמן: זאת אומרת, דיונים על -- - .

מירב בן ארי: כן.

מירב בן ארי: אני גם רוצה לומר משהו מכיוון שאני וגם חבר הכנסת פולקמן עד לפני 10 חודשים היינו בשוק האזרחי ואנחנו מכירים קצת את עולם השיווק.

מירב בן ארי: אני חושבת, גם אתמול עשיתי כאן דיון ושלחתי את משרד הכלכלה לעשות חשיבה, אני חושבת שאתם כמפעל הפיס צריכים לעשות חשיבה מחדש על כל הקמפיינים שלכם.

מירב בן ארי: באמת את לא שמה את מכונות המזל ובצדק, כי מכונות המזל לא נראה טוב.

מירב בן ארי: אתם שמים הרבה מאוד את "אריאלה", אבל מצד שני על כל הקמפיינים האחרים אתם צריכים לחשוב מחדש כי מה שאתם עושים בסופו של דבר, ולא בכדי אומרים חברי כנסת, אתם פוגעים באוכלוסיות הכי חלשות של מדינת ישראל.

מירב בן ארי: בעיניי, אנחנו גם כחוקק ובמדיניות חייבים להעביר את זה.

מירב בן ארי: בבקשה חברת הכנסת ענת ברקו מילה אחרונה כי אנחנו חייבים לסיים.

מירב בן ארי: הגעת כבר וכיבדת אותנו ואת חברה קבועה בוועדה.

מירב בן ארי: בבקשה.

ענת ברקו: לצערי נעדרתי מהדיון, אבל באמת בשורה התחתונה הפגיעה באוכלוסייה חלשה ביותר, בעצם יחד עם האמצעים הטכנולוגיים שהיום עומדים לרשות מי שרוצה להמר, זה לא ללכת לרכוש כרטיס כשיש איזו מחשבה בפעולה שאדם עושה.

ענת ברקו: הכול כל כך קל באינטרנט או בדרך שהדברים נרכשים, לכן אני חושבת שצריך לתת את הדגש עם כל הדברים הטובים שמפעל הפיס עושה, באמת אנחנו רואים בכל מקום את אשכול הפיס הללו.

ענת ברקו: יחד עם זה, אנחנו לא היינו רוצים לדעת שלקחו את כבשת הרש וזה בעצם התוצר שלה.

ענת ברקו: לכן אני חושבת שמאוד מאוד חשוב למצוא את האיזון שהפיתוי לא יהיה פיתוי להמר.

ענת ברקו: פיתוי, צריך לעשות את זה בדרך יותר מוסרית, זה לא מוסרי לעשות את זה כך.

שלי אלקיים: אבל זה מפעל של הימורים, מפעל הפיס.

ענת ברקו: כן, נכון.

ענת ברקו: בעיניי צריך לחשוב על זה.

ענת ברקו: אני לא יודעת אם מדינה יכולה להרשות לעצמה להחזיק מפעל הימורים מהסוג הזה, אבל היה ועושים את זה וזה קיים בכל מקום ועברנו את זה, לא בדרך שזה נעשה ובאופן כזה שבאמת כל כך קל וזה לא דורש שום מחשבה.

ענת ברקו: לכן כשעושים פעולה אנשים גם יכולים להתחרט ולחשוב מה המחיר שהם משלמים.

מירב בן ארי: תודה רבה חברת הכנסת ענת ברקו.

מירב בן ארי: הדס, אני רוצה את המסקנות של הוועדה, למרות שחבר הכנסת פולקמן אומר שהוא תמיד שומע, אולי תעשי כאן שינוי מהותי כשתסיימו לכתוב את הדוח שלכם תביאי גם לוועדת החינוך כדי שלפחות מי שנמצא בדיון הזה יוכל גם הוא, כמובן אחרי שעבר את השרים ואת הפרוצדורה וכשתוכלי לחשוף את זה, שגם אנחנו נדע את המסקנות של הדוח שאתם עובדים עליו.

הדס פרבר: אני אציע את זה ליושב ראש הוועדה.

מירב בן ארי: תודה רבה, תציעי את זה.

מירב בן ארי: תודה רבה לכולם.